DarwinDanish/bahasa-iban · Datasets at Hugging Face

text stringlengths 0 2.91k ⌀
Taja pia menteri MPHLG, Datuk Amar Dr Sim Kui Hian madahka pekara nya patut dirandau begulai enggau KPDN Sarawak laban nya bekaul enggau atur.
"Kitai deka berandauka pekara tu laban tu bekaul enggau atur.
Baka nagang nginsap, Opis Menteri Pengerai Malaysia meri kuasa ngagai autoriti lokal meri kompaun ngagai pesalah.
"Kami deka berandau laban kitai enggai ke ila PBT disaman ba kort enti bejalaika pengawa meresa enggau matau nadai kuasa ari opis ti patut tauka bekaul.
"Taja pia kitai ulih meretika KPDN Sarawak betapi enggau suntuk pengereja penerit adat semina bisi 188 iku aja diasuh meresa di serata Sarawak enggau kitai sedia mantu kena nyaga mensia mayuh," ku iya.
Iya madahka pekara nya ba aum pengarang berita pengudah 'Walkabout' nyerumba bejalaika Skim Rega Maksimum Musim Pengerami TAun Baru China 2025 ba Pasar Besai Emart Boulevard ditu, kemari.
Ngenang SHMMP ti dipejalaika sembilan hari ti berengkah ensanus 35 Januari nyentuk 2 Februari 2025, Sapit Premier Sarawak nya beterima kasih ngagai KPDN Sarawak laban ngatur skim nya tiap bisi musim pengerami besai.
Ku iya, SHMMP ti dipejalaika nya ulih mantu ngelempung pemerat rayat ti betapi ungkus idup majak mar lebih agi musin pengerami.
"Terima kasih ngagai KPDN Sarawa laban gawa bebendar taja pan betapi enggau suntuk pegawai penerit adat ti semina 188 iku aja.
"Kitai mega beterima kasih ngagai semua orang dagang ti ngambi bagi dalam SHMMP tu ti mantu raban bansa seraya ngasilka untung," ku iya.
Sama bisi datai Direktor KPDN Sarawak, Matthew Dominic Barin; enggau Pegawai Penerit Adat Kanan KPDN Sarawak, Helena Ali.
Projek nulis baru sejarah bujang berani Katibas, Balang tauka dikelala enggau Balang Balai Nyabung deka nyadi sejarah khas disimpan ungkup peranak Song.
Menijar projek nya, Dr Philip Beginda madahka, tuju nulis baru sejarah nya ukai ketegal ngulihka untung.
"Asil pengawa tu ukai kena ngulihka royalti, ukai ke penguntung diri, tauka dijual tang ngambi ke bisi disimpan, kami kami begulai sereta dijaga semua rayat Song.
"Tu ditulis lebih ngagai pelajar enggau penyedar kena kitai ngerembaika sejarah pasal Balang tu enggau silik agi ungkup bala pemansik sejarah jemah ila, ti lalu dipeda tauka dibacha reban baru Song lebih agi," ku iya.
Iya madahka pekara nya lebuh meri penerang pasal projek nya maya Aum Raban Pengereja Khas Nyerungkai Sejarah Bujang Berani Balang Balai Nyabung ba sebengkah hotel ditu, ti bisi digulu Kaban Kunsil Nengeri Katibas Lidam Assan, malam ensanus.
Sama bisi datai, Chairman Gerempung Sejarah Malaysia Pampang Sarawak ti mega Pengelicha Fakulti Sains Sosial dan Kemanusiaan Universiti Malaysia Sarawak Profesor Datu Dr Neilson Ilan Mersat.
Nitih ke iya, taja pan sejarah pasal nya kala ditulis pemansik sejarah ke sebedau tu tang nya enda mungkur semua.
"Diatu kitai deka sejarah tu ditulis dalam gaya pelajar awak ke nyadi kereban penyanding jemah ila sereta disimpan khas ungkup raban bansa Song.
"Balang iya nya siti sejarah kandang menua Katibas ti patut dibasa, dikenang sereta ditemu semua rebak baru jemah ila awak ke sida ulih ingatka jasa enggau dalam timpuh sama kena meri penyedar ngagai raban nembiak baru pasal pemesai guna sejarah menua diri," ku iya.
Iya madahka, Song Graduate Club ti penengkebang dalam bidang akademik lebih agi ba bidang nulis enggau ngumpul semua cherita, kereban akademik, enggau semua kereban ngambi ke enda lenyau sereta disimpan nyadi aset ari baruh kelab.
Philip madahka, komiti nya nyengkaum bala penulis enggau pemansik ti dichiri sereta udah dibagi pengawa ngerikot tauka nulis sejarah pasal Balang dalam agi tauka sechara pelajar tauka ilmiah.
Ku iya, sida iya ngarapka dalam timpuh tiga bulan tu pengawa ngepun patut bisi ngayanka asil sebedau ngagai renggat nangkan nya nyentuk ke renggat ngaga tugu ila.
Taja pia asil pengawa nya bepanggai ngagai belanja laban nya begunaka ungkus besai, ku iya.
"Balang iya nya kelai pemerani enggau iring ngagai raban bansa Iban di Katibas.
"Kitai deka mai naratif baru, kena ngemetulka naratif negatif penulis tauka pemansik luar sebedau tu," ku iya.
Berebak enggau tu deka bisi kerejasama enggau agensi enggai opis menteri perintah Sarawak tauka besai bekaul enggau pesaka, dagang temuai, budaya enggau adat.
Kelimpah ari nya, iya madahka sida beperambu ngatur seminar awak ke pekara nya ulih dirandauka lenak agi kena ngaitka sereta nyerungkai sejarah Balang.
"Enggau kerejasama sereta sukung semua orang, kita arap asil pengawa tu ulih dipejalaika enggau lanchar sereta mujur," ku iya.
Opis Menteri Dalam Nengeri enggau Ungkus Idup Sarawak udah meresa 12,020 premis dagang di serata Sarawak nyentuk 23 Januari 2025.
Direktor KPDN Sarawak, Matthew Dominic Barin madahka pengawa meresa nya ngasilka 189 kes enggau rega barang dirampas sepenyampau RM1,142,480.31 sereta rega dikompaun sepenyampau RM35,900.
"Penyalah pemadu mayuh iya nya enda ngelekatka tan rega ti bisi 117 kes ari baruh Akta Kawalan Harga dan Antipencatutan 2011.
“Penyalah ari baruh Akta Kawalan Bekalan 1961 bisi 15 kes sereta bisi penyalah ti bukai," ku iya ba aum pengarang berita pengudah 'walkabout' nyerumba bejalaika Skim Rega Maksimum Musim Pengerami Taun Baru China 2025 ba Pasar Besai Emart Boulevard ditu, kemari.
Sama bisi ba pengawa 'walkabout' nya Sapit Premier Sarawak Datuk Amar Dr Sim Kui Hian sereta iya bejadi SHMMP Taun Baru China 2025, ditangkan aum pengarang berita.
Ngenang SHMMP Taun Baru China 2025.
Matthew madahka skim nya diteritka pengelama sembilan hari ti berengkah 25 Januari ngagai 2 Februari tu.
Ungkup Sarawak, ku iya, SHMMP nya diteritka ba 12 bansa barang iya nya ikan bawal burak , undang burak , chabi mirah, kobis bulan import , lobak merah, lobak burak, ubi kentang import enggau lia tua .
Nambah nya sayap manuk, babi idup , dagin babi enggau dagin babi .
SHMMP Taun Baru China 2025 kata Matthew diteritka nengah AKHAP 2011 ba renggat pemborong enggau peruncit sereta rega ti digazet ulih diperesa nengah website opis menteri ba www.kpdn.gov.my.
"Di Sarawak kitai bisi 188 pegawai penerit adat ti dianjung kitai matau bekal enggau pengawa nitihka SHMMP.
"Naka kemari 25 Januari kitai udah bejalaika 190 pengawa meresa enggau nadai aksyen dipejalaika naka kemari , enggau kitai terus chakah ngajung 188 pegawai penerita adat kitai di serata Sarawak enggau 92 pegawai pematau rega.
"Kitai ngarapka, semua orang dagang bejalaika pengawa dagang nitihka etika enggau ngemeratka pengelikun pemeli enggau penguna," ku iya.
Nambah nya penyalah nyual barang rega dijaga perintah ti ngelui rega maksimum ulih diukum kort nyentuk RM100,000 tauka dijil enda lebih tiga taun tauka dua bengkah ukum nya tauka dikompaun nyentuk RM50,000 ngagai individu enggau ukum nyentuk RM500,000 tauka dikompaun nyentuk RM250,000 ungkup kompeni.
Enda ngelekatka tanda rega bechura mirah jerenang ba barang dijaga perintah ulih diukum kort nyentuk RM10,000 tauka dikompaun nyentuk RM5,000 ngagai individu enggau ukum nyentuk RM20,000 tauka dikompaun nyentuk RM10,000 ungkup kompeni.
Kaban Kunsil Nengeri Pending Violet Yong minta kontraktor projek pemansang Autonomous Rapid Transit ba palan pengengkah kerita Padang Bilun Antarabansa Kuching nyediaka alur pejalai kaki ti patut enggau lebih likun ngagai penguna servis ba begunan nya.
Berindik ari projek ART digaga ba palan pengengkah kerita LTAK, iya madahka kandang endur nya didinding ti ngujungka mensia mayuh bejalai nyelawit sereta jauh lebuh ngelawa begunan padang bilun nya.
Nitih ke sebana ari raban bansa ku iya, jalai ti nyelawit sereta jauh nya ngenusahka lebih agi ngagai orang tuai umur.
"Aku bisi nerima penerang ari raban bansa iya nya projek ART tu benung dipejalaika enggau lanchar di ba mua tauka palan pengengkah kerita LTAK sereta palan nya udah dipagar.
"Ketegal nya, raban bansa ti ngengkahka kerita ba palan nya nadai akses semak ngelawa begunan LTAK nya sereta bejalai jauh sereta nyelawit, tu ngenusah lebih agi ngagai orang tuai.
"Nya alai, raban bansa minta patut bisi jalai muntang tauka pandak sereta likun disediaka berengkah ari palan pengengkah kerita ngagai begunan LTAK nya," ku iya.
Yong madahka pekara nya lebuh dirandau pengarang berita Utusan Borneo, The Borneo Post enggau See Hua ba Crown Tower ditu, kemari.
Dulu ari nya Yong enggau raban iya nyuaka pemeri nyerumba ngintu pengerami Taun Baru China.
Palan pengengkah kerita LTAK ti didinding sereta enda ulih ditengah ngelawa begunan LTAK.
-Gambar ari YB Violet Yong Bejaku baru, Yong ngarapka sida kontraktor ART enggau opis ti bekaul baka sida pengurus KUTS ulih berati enggau ngenatika pekara nya enggau jampat, sebedau pekara ti ulih ngeruga pengelikun nyadi ba raban bansa.
Tambah mega ku iya, endur nya semina disediaka lampu LED solar sereta enda chukup terang, ti ulih meri penanggul ngagai raban bansa lebih agi malam hari.
"Kami ulih mereti enggau nemu lebuh sesebengkah pemansang benung digaga, siti ari pekara dikemeratka iya nya kita meseti bisi chara alternatif tauka jalai ungkup orang tambang tauka penguna kerita dipejalaika enggau betul," ku iya.
Bepelasarka ripot berita Utusan Borneo sebedau tu, Sarawak Metro Sdn Bhd udah berengkah ngaga stesyen ART ba kandang endur palan pengengkah kerita LTAK.
Kereja ngaga palan ngengkah kerita baru nya berengkah kena 17 Oktober 2024 sereta dijangka tembu 16 Januari taun tu.
Penguna jalai raya dilalau bejimat sereta nitihka lalau ti udah ditetapka ari pengurus lalu lintas kena nentuka pengelikun semua orang.
Pasar Nanga Ngemah ti nyadi 'kedap' ekonomi peranak kandang menua nya deka berubah nengah projek ngemanahka agi palan pengengkah perengka pengangkut ti udah ba fasa kedua.
Kaban Kunsil Nengeri Ngemah, Anyi Jana madahka, tuju inisiatif nya kena mutarka penanggul sekut ba kandang pasar, lebih agi maya nuchung tauka 'peak hours', enggau deka nyediaka perengka guna ti efidyen agi ngagai peranak kandang menua nya.
"Projek nya digaga ngena ungkup belanja Program Transformasyen Menua Pesisir DUN Ngemah 2024 tu iya nya disambung ari fasa keterubah ti udah dipejalaika taun nyin kemari.
"Pengawa ngaduka manah agi palan pengengkah perengka pengangkut ti amat diguna laban Pasar Nanga Ngemah ukai semina nyadi palan ekonomi tang mega kandang endur tu mayuh aktiviti tiap hari, lebih agi bala pengajar ba sekula ti semak sereta peranak rumah panjai ngelingi nya," ku iya.
Iya madahka pekara nya lebuh ngabas projek ngaduka manah agi palan pengengkah perengka penangkut Pasar Nanga Ngemah Fasa 2 ditu, apin lama.
Sama bisi datai, Sapit Chairman Parti Rakyat Sarawak Bahagian Ngemah Ramba Resang, Penghulu Tiong Ming Kiong enggau Penghulu Pree Minggat.
Anyi madahka palan pengengkah perengka pengangkut ti chukup diguna enggau lengkas lebih agi lebuh Pasar Nanga Ngemah nyadi palan ekonomi enggau sosial.
Bisi perengka guna ti manah agi, iya ngarapka pengawa ti dipejalaika peranak tiap hari deka lebih lanchar enggau senang.
Kelimpah ari nya, Anyi mega bekunsi pasal timpai timpuh panjai iya ngenegapka kandang endur Pasar Nanga Ngemah nyadi hab komuniti ti dinamik agi.
"Antara projek ti udah dipejalaika iya nya ngaga balai mayuh guna ti nyadi ruang besai alai bejalaika aktiviti komuniti, ti ngangkatka kandang endur tu lebih agi semina palan ekonomi," ku iya.
Ngena projek nya, Pasar Nanga Ngemah dijangka deka terus ngerembai nyadi palan ekonomi ti efektif, seraya lalu ngangkatka kualiti idup peranak kandang menua nya.
Bisi 107 peranak ari 22 pintu Rumah Chengki, Jalan Rancangan Sepupok, Batu Niah ti kena penusah angus nerima bantu ari Kelab Lions Batu Niah, Kelab Lions Miri Mandarin, Kelab Lions Lambir enggau Kelab Leo Riam Road Secondary School.
Aktviti mantu ti diatur Kelab Lions Batu Niah enggau enggau kerejasama kelab lions ti bukai, bisi mayuh barang ti diguna berega sepenyampau RM6,000 udah diberi ngagai peranak ti kena penusah angus nya.
Entara barang nyengkaum 202 tilam, 22 tong gis, barang ti diguna tiap hari enggau kereban dapur.
Presiden Kelab Lions Batu Niah, Wilson Ho Wei Chee madahka prinsip besai Club Internationaliya nya 'We Serve' terus dipegai rat kena mantu komuniti ti begunaa bantu.
"Kami ngarapka enggau pemeri tauka bantu barang ke diguna tiap hari tu, ia ulih ngelempungka pemar ditapi sida ke kena penusah angus lebih agi ba barang ke pemadu diguna tiap haru," ku iya lebuh nyuaka bantu nya, apin lama.
Berindik ari pekara nya, beliau meri terima kasih ngagai Lions Club International sereta orang ke meri enggau penyukung ketegal pengibuh enggau sukung sida dalam ngemujurka aktiviti bantu nya.
"Pengibuh kita meri pengarap ngagai sida ti kena tusah enggau Lions Club Batu Niah deka terus chakah beratika pekara diguna komuniti enggau nyukung nama ti diguna.
"Aram kitai sama nyingkang ke mua kena ngulihka pengidup jemah ila enggau penuh pengarap," ku iya.
Dalam penusah ti nyadi urung 4.25 lemai kena 31 Disember apin lama, Rumah Chengki ti bisi 22 pintu apis angus ngujungka 107 peranak semina tinggal gari ba punggung.
Perintah Sarawak komited nyediaka Lembaga Sumber Asli dan Alam Sekitar ngena pun pemisi ti diguna, 'capacity-building support' enggau perengka guna moden awak ke ulih bejalaika tanggungpengawa kritikal sida enggau nyulut.
Premier Sarawak Datuk Patinggi Tan Sri Abang Johari Tun Openg madahka, nya berindik ari Perambu Undang-Undang Pengeraja Asal enggau Rampa Menua, 2024, ti dikemendarka maya baum Kunsil Nengeri bulan November taun nyin kemari.
"RUU tu ngelai siti singkang besejarah dalam pejalai Sarawak nuju autonomi ti besai agi.
"Ordinan tu meri awak ngagai NREB megai tanggungpengawa rampa menua ari Opis Rampa Menua Perintah Besai , berengkah enggau pengawa ngatur 'sisa berjadual' ba taun 2025.
"Aku minta NREB ngambi ke beinovasyen, nyukung standard global, enggau nyungkakka ekonomi gadung kena ngangkatka Sarawak nyadi tuai tauka 'pematak jalai' dalam aksyen pemeruan enggau klimet," ku iya ba pengerami nyuaka Anugerah Alam Sekitar Premier Sarawak Ke-11 2023/2024 ditu, malam Hari Tiga.
Bejaku baru Abang Johari madahka, berubah dalam pemerintah nengah RUU nya nyadi pemun berubah ngagai Sarawak, meri nengeri tu kuasa ngelangkar enggau bejalaika polisi rampa menua ti disetipakka enggau ti diguna enggau penyelai pemar.
"Bepelasarka komitmen kami ngagai pemansang meruan enggau pemansut sifar beresi lebuh datai 2050, Sarawak ba tikas ti manah nyadi tuai tauka 'pematak jalai' pengawa ngelaban ubah klimet.
"Ngena langkar kereja ti disediaka Sempekat Malaysia 1963 enggau Ordinan Alam Sekitar , 2024, kami disikap kena nyungkakka penumbuh ekonomi, pemeruan enggau nyaga lanting kami," ku iya.
Tang ku iya, kena nyapai timpai nya, ia begunaka pengawa kolektif ari semuya sektor.
"Aku minta pengawa dagang, industri enggau komuniti ngambi ke ngemeranka chara meruan enggau bekerejasama enggau perintah.
"Mindahka autonomi MA63 udah negapka pemerintah rampa menua Sarawak, lalu inisiatif baka Anugerah Alam Sekitar Premier Sarawak meri peransang ngagai penyulut pemeruan," ku iya.
Ngenang silik, iya madahka, faktor Rampa Menua, Sosial enggau Pemerintah diatu nyadi palan ngagai strategi pemeranak puku global.
Ku iya, pemeranak majak beratka pemeruan rampa menua enggau nemu iya nya nitihka prinsip ESG nyadi pekara sama beguna enggau penyulut pekara wang.
"Chara etika, akauntabiliti korporat enggau pengawa ngaturka karbon proaktif amat beguna kena nentuka pengetan pengawa dagang enggau pemujur timpuh panjai.
"Ngagai sida industri, pemeruan ukai pilih, ia chukup beguna.
Nerima cgara baruh karbon enggau model pekeliling, laluh sifar ukai semina nyaga rampa menua tang mega muka pintu ngagai peluang ekonomi.
"Taja pan berubah ngagai teknologi ti gadung agi begunaka meranak puku, nya pemutus strategik ti nentuka penumbuh ti meruan ungkup rebak dudi," ku iya.
Abang Joahari madahka, di Sarawak komitmen tegap perintah ngagai pemeruan udah nyadika nengeri tu mata pemeranak puku, nempa peluang kereja gadung enggau muka peluang dagang baru.
Sama datai ba pengerami nya, Sapit Premier Sarawak, Datuk Amar Douglas Uggah Embas enggau Datuk Amar Awang Tengah Ali Hasan; Menteri Industri Pemakai, Komoditi enggau Pemansang Wilayah Dato Sri Dr Stephen Rundi Utom enggau Kontroler NREB, Datu Jack Liam.
Sarawak deka ngena tauka ngemeranka model ari teknologi Jipun kena nambahka penyakah penyangkai kapal tasik dalam nengeri tu.
Premier Sarawak, Datuk Patinggi Tan Sri Abang Johari Tun Openg madahka, nengeri tu deka nunda model teknologi baru baka Penyangkai Kapal Kobe di menua Jipun.

Taja pia menteri MPHLG, Datuk Amar Dr Sim Kui Hian madahka pekara nya patut dirandau begulai enggau KPDN Sarawak laban nya bekaul enggau atur.

"Kitai deka berandauka pekara tu laban tu bekaul enggau atur.

Baka nagang nginsap, Opis Menteri Pengerai Malaysia meri kuasa ngagai autoriti lokal meri kompaun ngagai pesalah.

"Kami deka berandau laban kitai enggai ke ila PBT disaman ba kort enti bejalaika pengawa meresa enggau matau nadai kuasa ari opis ti patut tauka bekaul.

"Taja pia kitai ulih meretika KPDN Sarawak betapi enggau suntuk pengereja penerit adat semina bisi 188 iku aja diasuh meresa di serata Sarawak enggau kitai sedia mantu kena nyaga mensia mayuh," ku iya.

Iya madahka pekara nya ba aum pengarang berita pengudah 'Walkabout' nyerumba bejalaika Skim Rega Maksimum Musim Pengerami TAun Baru China 2025 ba Pasar Besai Emart Boulevard ditu, kemari.

Ngenang SHMMP ti dipejalaika sembilan hari ti berengkah ensanus 35 Januari nyentuk 2 Februari 2025, Sapit Premier Sarawak nya beterima kasih ngagai KPDN Sarawak laban ngatur skim nya tiap bisi musim pengerami besai.

Ku iya, SHMMP ti dipejalaika nya ulih mantu ngelempung pemerat rayat ti betapi ungkus idup majak mar lebih agi musin pengerami.

"Terima kasih ngagai KPDN Sarawa laban gawa bebendar taja pan betapi enggau suntuk pegawai penerit adat ti semina 188 iku aja.

"Kitai mega beterima kasih ngagai semua orang dagang ti ngambi bagi dalam SHMMP tu ti mantu raban bansa seraya ngasilka untung," ku iya.

Sama bisi datai Direktor KPDN Sarawak, Matthew Dominic Barin; enggau Pegawai Penerit Adat Kanan KPDN Sarawak, Helena Ali.

Projek nulis baru sejarah bujang berani Katibas, Balang tauka dikelala enggau Balang Balai Nyabung deka nyadi sejarah khas disimpan ungkup peranak Song.

Menijar projek nya, Dr Philip Beginda madahka, tuju nulis baru sejarah nya ukai ketegal ngulihka untung.

"Asil pengawa tu ukai kena ngulihka royalti, ukai ke penguntung diri, tauka dijual tang ngambi ke bisi disimpan, kami kami begulai sereta dijaga semua rayat Song.

"Tu ditulis lebih ngagai pelajar enggau penyedar kena kitai ngerembaika sejarah pasal Balang tu enggau silik agi ungkup bala pemansik sejarah jemah ila, ti lalu dipeda tauka dibacha reban baru Song lebih agi," ku iya.

Iya madahka pekara nya lebuh meri penerang pasal projek nya maya Aum Raban Pengereja Khas Nyerungkai Sejarah Bujang Berani Balang Balai Nyabung ba sebengkah hotel ditu, ti bisi digulu Kaban Kunsil Nengeri Katibas Lidam Assan, malam ensanus.

Sama bisi datai, Chairman Gerempung Sejarah Malaysia Pampang Sarawak ti mega Pengelicha Fakulti Sains Sosial dan Kemanusiaan Universiti Malaysia Sarawak Profesor Datu Dr Neilson Ilan Mersat.

Nitih ke iya, taja pan sejarah pasal nya kala ditulis pemansik sejarah ke sebedau tu tang nya enda mungkur semua.

"Diatu kitai deka sejarah tu ditulis dalam gaya pelajar awak ke nyadi kereban penyanding jemah ila sereta disimpan khas ungkup raban bansa Song.

"Balang iya nya siti sejarah kandang menua Katibas ti patut dibasa, dikenang sereta ditemu semua rebak baru jemah ila awak ke sida ulih ingatka jasa enggau dalam timpuh sama kena meri penyedar ngagai raban nembiak baru pasal pemesai guna sejarah menua diri," ku iya.

Iya madahka, Song Graduate Club ti penengkebang dalam bidang akademik lebih agi ba bidang nulis enggau ngumpul semua cherita, kereban akademik, enggau semua kereban ngambi ke enda lenyau sereta disimpan nyadi aset ari baruh kelab.

Philip madahka, komiti nya nyengkaum bala penulis enggau pemansik ti dichiri sereta udah dibagi pengawa ngerikot tauka nulis sejarah pasal Balang dalam agi tauka sechara pelajar tauka ilmiah.

Ku iya, sida iya ngarapka dalam timpuh tiga bulan tu pengawa ngepun patut bisi ngayanka asil sebedau ngagai renggat nangkan nya nyentuk ke renggat ngaga tugu ila.

Taja pia asil pengawa nya bepanggai ngagai belanja laban nya begunaka ungkus besai, ku iya.

"Balang iya nya kelai pemerani enggau iring ngagai raban bansa Iban di Katibas.

"Kitai deka mai naratif baru, kena ngemetulka naratif negatif penulis tauka pemansik luar sebedau tu," ku iya.

Berebak enggau tu deka bisi kerejasama enggau agensi enggai opis menteri perintah Sarawak tauka besai bekaul enggau pesaka, dagang temuai, budaya enggau adat.

Kelimpah ari nya, iya madahka sida beperambu ngatur seminar awak ke pekara nya ulih dirandauka lenak agi kena ngaitka sereta nyerungkai sejarah Balang.

"Enggau kerejasama sereta sukung semua orang, kita arap asil pengawa tu ulih dipejalaika enggau lanchar sereta mujur," ku iya.

Opis Menteri Dalam Nengeri enggau Ungkus Idup Sarawak udah meresa 12,020 premis dagang di serata Sarawak nyentuk 23 Januari 2025.

Direktor KPDN Sarawak, Matthew Dominic Barin madahka pengawa meresa nya ngasilka 189 kes enggau rega barang dirampas sepenyampau RM1,142,480.31 sereta rega dikompaun sepenyampau RM35,900.

"Penyalah pemadu mayuh iya nya enda ngelekatka tan rega ti bisi 117 kes ari baruh Akta Kawalan Harga dan Antipencatutan 2011.

“Penyalah ari baruh Akta Kawalan Bekalan 1961 bisi 15 kes sereta bisi penyalah ti bukai," ku iya ba aum pengarang berita pengudah 'walkabout' nyerumba bejalaika Skim Rega Maksimum Musim Pengerami Taun Baru China 2025 ba Pasar Besai Emart Boulevard ditu, kemari.

Sama bisi ba pengawa 'walkabout' nya Sapit Premier Sarawak Datuk Amar Dr Sim Kui Hian sereta iya bejadi SHMMP Taun Baru China 2025, ditangkan aum pengarang berita.

Ngenang SHMMP Taun Baru China 2025.

Matthew madahka skim nya diteritka pengelama sembilan hari ti berengkah 25 Januari ngagai 2 Februari tu.

Ungkup Sarawak, ku iya, SHMMP nya diteritka ba 12 bansa barang iya nya ikan bawal burak , undang burak , chabi mirah, kobis bulan import , lobak merah, lobak burak, ubi kentang import enggau lia tua .

Nambah nya sayap manuk, babi idup , dagin babi enggau dagin babi .

SHMMP Taun Baru China 2025 kata Matthew diteritka nengah AKHAP 2011 ba renggat pemborong enggau peruncit sereta rega ti digazet ulih diperesa nengah website opis menteri ba www.kpdn.gov.my.

"Di Sarawak kitai bisi 188 pegawai penerit adat ti dianjung kitai matau bekal enggau pengawa nitihka SHMMP.

"Naka kemari 25 Januari kitai udah bejalaika 190 pengawa meresa enggau nadai aksyen dipejalaika naka kemari , enggau kitai terus chakah ngajung 188 pegawai penerita adat kitai di serata Sarawak enggau 92 pegawai pematau rega.

"Kitai ngarapka, semua orang dagang bejalaika pengawa dagang nitihka etika enggau ngemeratka pengelikun pemeli enggau penguna," ku iya.

Nambah nya penyalah nyual barang rega dijaga perintah ti ngelui rega maksimum ulih diukum kort nyentuk RM100,000 tauka dijil enda lebih tiga taun tauka dua bengkah ukum nya tauka dikompaun nyentuk RM50,000 ngagai individu enggau ukum nyentuk RM500,000 tauka dikompaun nyentuk RM250,000 ungkup kompeni.

Enda ngelekatka tanda rega bechura mirah jerenang ba barang dijaga perintah ulih diukum kort nyentuk RM10,000 tauka dikompaun nyentuk RM5,000 ngagai individu enggau ukum nyentuk RM20,000 tauka dikompaun nyentuk RM10,000 ungkup kompeni.

Kaban Kunsil Nengeri Pending Violet Yong minta kontraktor projek pemansang Autonomous Rapid Transit ba palan pengengkah kerita Padang Bilun Antarabansa Kuching nyediaka alur pejalai kaki ti patut enggau lebih likun ngagai penguna servis ba begunan nya.

Berindik ari projek ART digaga ba palan pengengkah kerita LTAK, iya madahka kandang endur nya didinding ti ngujungka mensia mayuh bejalai nyelawit sereta jauh lebuh ngelawa begunan padang bilun nya.

Nitih ke sebana ari raban bansa ku iya, jalai ti nyelawit sereta jauh nya ngenusahka lebih agi ngagai orang tuai umur.

"Aku bisi nerima penerang ari raban bansa iya nya projek ART tu benung dipejalaika enggau lanchar di ba mua tauka palan pengengkah kerita LTAK sereta palan nya udah dipagar.

"Ketegal nya, raban bansa ti ngengkahka kerita ba palan nya nadai akses semak ngelawa begunan LTAK nya sereta bejalai jauh sereta nyelawit, tu ngenusah lebih agi ngagai orang tuai.

"Nya alai, raban bansa minta patut bisi jalai muntang tauka pandak sereta likun disediaka berengkah ari palan pengengkah kerita ngagai begunan LTAK nya," ku iya.

Yong madahka pekara nya lebuh dirandau pengarang berita Utusan Borneo, The Borneo Post enggau See Hua ba Crown Tower ditu, kemari.

Dulu ari nya Yong enggau raban iya nyuaka pemeri nyerumba ngintu pengerami Taun Baru China.

Palan pengengkah kerita LTAK ti didinding sereta enda ulih ditengah ngelawa begunan LTAK.

-Gambar ari YB Violet Yong Bejaku baru, Yong ngarapka sida kontraktor ART enggau opis ti bekaul baka sida pengurus KUTS ulih berati enggau ngenatika pekara nya enggau jampat, sebedau pekara ti ulih ngeruga pengelikun nyadi ba raban bansa.

Tambah mega ku iya, endur nya semina disediaka lampu LED solar sereta enda chukup terang, ti ulih meri penanggul ngagai raban bansa lebih agi malam hari.

"Kami ulih mereti enggau nemu lebuh sesebengkah pemansang benung digaga, siti ari pekara dikemeratka iya nya kita meseti bisi chara alternatif tauka jalai ungkup orang tambang tauka penguna kerita dipejalaika enggau betul," ku iya.

Bepelasarka ripot berita Utusan Borneo sebedau tu, Sarawak Metro Sdn Bhd udah berengkah ngaga stesyen ART ba kandang endur palan pengengkah kerita LTAK.

Kereja ngaga palan ngengkah kerita baru nya berengkah kena 17 Oktober 2024 sereta dijangka tembu 16 Januari taun tu.

Penguna jalai raya dilalau bejimat sereta nitihka lalau ti udah ditetapka ari pengurus lalu lintas kena nentuka pengelikun semua orang.

Pasar Nanga Ngemah ti nyadi 'kedap' ekonomi peranak kandang menua nya deka berubah nengah projek ngemanahka agi palan pengengkah perengka pengangkut ti udah ba fasa kedua.

Kaban Kunsil Nengeri Ngemah, Anyi Jana madahka, tuju inisiatif nya kena mutarka penanggul sekut ba kandang pasar, lebih agi maya nuchung tauka 'peak hours', enggau deka nyediaka perengka guna ti efidyen agi ngagai peranak kandang menua nya.

"Projek nya digaga ngena ungkup belanja Program Transformasyen Menua Pesisir DUN Ngemah 2024 tu iya nya disambung ari fasa keterubah ti udah dipejalaika taun nyin kemari.

"Pengawa ngaduka manah agi palan pengengkah perengka pengangkut ti amat diguna laban Pasar Nanga Ngemah ukai semina nyadi palan ekonomi tang mega kandang endur tu mayuh aktiviti tiap hari, lebih agi bala pengajar ba sekula ti semak sereta peranak rumah panjai ngelingi nya," ku iya.

Iya madahka pekara nya lebuh ngabas projek ngaduka manah agi palan pengengkah perengka penangkut Pasar Nanga Ngemah Fasa 2 ditu, apin lama.

Sama bisi datai, Sapit Chairman Parti Rakyat Sarawak Bahagian Ngemah Ramba Resang, Penghulu Tiong Ming Kiong enggau Penghulu Pree Minggat.

Anyi madahka palan pengengkah perengka pengangkut ti chukup diguna enggau lengkas lebih agi lebuh Pasar Nanga Ngemah nyadi palan ekonomi enggau sosial.

Bisi perengka guna ti manah agi, iya ngarapka pengawa ti dipejalaika peranak tiap hari deka lebih lanchar enggau senang.

Kelimpah ari nya, Anyi mega bekunsi pasal timpai timpuh panjai iya ngenegapka kandang endur Pasar Nanga Ngemah nyadi hab komuniti ti dinamik agi.

"Antara projek ti udah dipejalaika iya nya ngaga balai mayuh guna ti nyadi ruang besai alai bejalaika aktiviti komuniti, ti ngangkatka kandang endur tu lebih agi semina palan ekonomi," ku iya.

Ngena projek nya, Pasar Nanga Ngemah dijangka deka terus ngerembai nyadi palan ekonomi ti efektif, seraya lalu ngangkatka kualiti idup peranak kandang menua nya.

Bisi 107 peranak ari 22 pintu Rumah Chengki, Jalan Rancangan Sepupok, Batu Niah ti kena penusah angus nerima bantu ari Kelab Lions Batu Niah, Kelab Lions Miri Mandarin, Kelab Lions Lambir enggau Kelab Leo Riam Road Secondary School.

Aktviti mantu ti diatur Kelab Lions Batu Niah enggau enggau kerejasama kelab lions ti bukai, bisi mayuh barang ti diguna berega sepenyampau RM6,000 udah diberi ngagai peranak ti kena penusah angus nya.

Entara barang nyengkaum 202 tilam, 22 tong gis, barang ti diguna tiap hari enggau kereban dapur.

Presiden Kelab Lions Batu Niah, Wilson Ho Wei Chee madahka prinsip besai Club Internationaliya nya 'We Serve' terus dipegai rat kena mantu komuniti ti begunaa bantu.

"Kami ngarapka enggau pemeri tauka bantu barang ke diguna tiap hari tu, ia ulih ngelempungka pemar ditapi sida ke kena penusah angus lebih agi ba barang ke pemadu diguna tiap haru," ku iya lebuh nyuaka bantu nya, apin lama.

Berindik ari pekara nya, beliau meri terima kasih ngagai Lions Club International sereta orang ke meri enggau penyukung ketegal pengibuh enggau sukung sida dalam ngemujurka aktiviti bantu nya.

"Pengibuh kita meri pengarap ngagai sida ti kena tusah enggau Lions Club Batu Niah deka terus chakah beratika pekara diguna komuniti enggau nyukung nama ti diguna.

"Aram kitai sama nyingkang ke mua kena ngulihka pengidup jemah ila enggau penuh pengarap," ku iya.

Dalam penusah ti nyadi urung 4.25 lemai kena 31 Disember apin lama, Rumah Chengki ti bisi 22 pintu apis angus ngujungka 107 peranak semina tinggal gari ba punggung.

Perintah Sarawak komited nyediaka Lembaga Sumber Asli dan Alam Sekitar ngena pun pemisi ti diguna, 'capacity-building support' enggau perengka guna moden awak ke ulih bejalaika tanggungpengawa kritikal sida enggau nyulut.

Premier Sarawak Datuk Patinggi Tan Sri Abang Johari Tun Openg madahka, nya berindik ari Perambu Undang-Undang Pengeraja Asal enggau Rampa Menua, 2024, ti dikemendarka maya baum Kunsil Nengeri bulan November taun nyin kemari.

"RUU tu ngelai siti singkang besejarah dalam pejalai Sarawak nuju autonomi ti besai agi.

"Ordinan tu meri awak ngagai NREB megai tanggungpengawa rampa menua ari Opis Rampa Menua Perintah Besai , berengkah enggau pengawa ngatur 'sisa berjadual' ba taun 2025.

"Aku minta NREB ngambi ke beinovasyen, nyukung standard global, enggau nyungkakka ekonomi gadung kena ngangkatka Sarawak nyadi tuai tauka 'pematak jalai' dalam aksyen pemeruan enggau klimet," ku iya ba pengerami nyuaka Anugerah Alam Sekitar Premier Sarawak Ke-11 2023/2024 ditu, malam Hari Tiga.

Bejaku baru Abang Johari madahka, berubah dalam pemerintah nengah RUU nya nyadi pemun berubah ngagai Sarawak, meri nengeri tu kuasa ngelangkar enggau bejalaika polisi rampa menua ti disetipakka enggau ti diguna enggau penyelai pemar.

"Bepelasarka komitmen kami ngagai pemansang meruan enggau pemansut sifar beresi lebuh datai 2050, Sarawak ba tikas ti manah nyadi tuai tauka 'pematak jalai' pengawa ngelaban ubah klimet.

"Ngena langkar kereja ti disediaka Sempekat Malaysia 1963 enggau Ordinan Alam Sekitar , 2024, kami disikap kena nyungkakka penumbuh ekonomi, pemeruan enggau nyaga lanting kami," ku iya.

Tang ku iya, kena nyapai timpai nya, ia begunaka pengawa kolektif ari semuya sektor.

"Aku minta pengawa dagang, industri enggau komuniti ngambi ke ngemeranka chara meruan enggau bekerejasama enggau perintah.

"Mindahka autonomi MA63 udah negapka pemerintah rampa menua Sarawak, lalu inisiatif baka Anugerah Alam Sekitar Premier Sarawak meri peransang ngagai penyulut pemeruan," ku iya.

Ngenang silik, iya madahka, faktor Rampa Menua, Sosial enggau Pemerintah diatu nyadi palan ngagai strategi pemeranak puku global.

Ku iya, pemeranak majak beratka pemeruan rampa menua enggau nemu iya nya nitihka prinsip ESG nyadi pekara sama beguna enggau penyulut pekara wang.

"Chara etika, akauntabiliti korporat enggau pengawa ngaturka karbon proaktif amat beguna kena nentuka pengetan pengawa dagang enggau pemujur timpuh panjai.

"Ngagai sida industri, pemeruan ukai pilih, ia chukup beguna.

Nerima cgara baruh karbon enggau model pekeliling, laluh sifar ukai semina nyaga rampa menua tang mega muka pintu ngagai peluang ekonomi.

"Taja pan berubah ngagai teknologi ti gadung agi begunaka meranak puku, nya pemutus strategik ti nentuka penumbuh ti meruan ungkup rebak dudi," ku iya.

Abang Joahari madahka, di Sarawak komitmen tegap perintah ngagai pemeruan udah nyadika nengeri tu mata pemeranak puku, nempa peluang kereja gadung enggau muka peluang dagang baru.

Sama datai ba pengerami nya, Sapit Premier Sarawak, Datuk Amar Douglas Uggah Embas enggau Datuk Amar Awang Tengah Ali Hasan; Menteri Industri Pemakai, Komoditi enggau Pemansang Wilayah Dato Sri Dr Stephen Rundi Utom enggau Kontroler NREB, Datu Jack Liam.

Sarawak deka ngena tauka ngemeranka model ari teknologi Jipun kena nambahka penyakah penyangkai kapal tasik dalam nengeri tu.

Premier Sarawak, Datuk Patinggi Tan Sri Abang Johari Tun Openg madahka, nengeri tu deka nunda model teknologi baru baka Penyangkai Kapal Kobe di menua Jipun.